
 28.4.2020
 BG
 Официален вестник на Европейския съюз
 L 133/4
 РЕГЛАМЕНТ ЗА ИЗПЪЛНЕНИЕ (ЕС) 2020/579 НА КОМИСИЯТА
 от 27 април 2020 година
 за предоставяне на разрешение на Съюза за групата биоциди „HYPRED’S octanoic acid based products“
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 44, параграф 5, първа алинея от него,
 като има предвид, че:
 (1)
 На 25 август 2015 г. HYPRED SAS подаде заявление по член 43, параграф 1 от Регламент (ЕС) No 528/2012 за разрешаване на употребата на група биоциди с наименование „HYPRED‘s octanoic acid based products“ от продуктов тип 4 съгласно описанието в приложение V към посочения регламент, като предостави писмено потвърждение, че компетентният орган на Нидерландия се е съгласил да направи оценка на заявлението. Заявлението бе заведено в Регистъра за биоциди под номер на досието BC-LR019297-17.
 (2)
 Групата биоциди „HYPRED‘s octanoic acid based products“ съдържа октанова киселина като активно вещество, което е включено в посочения в член 9, параграф 2 от Регламент (ЕС) No 528/2012 списък на Съюза на одобрените активни вещества.
 (3)
 На 19 декември 2017 г. в съответствие с член 44, параграф 1 от Регламент (ЕС) No 528/2012 оценяващият компетентен орган представи на Европейската агенция по химикали („Агенцията“) доклад за оценката и заключенията от нея.
 (4)
 На 11 юли 2019 г. Агенцията представи пред Комисията становище (2), което включваше проект на обобщение на характеристиките на биоцидите от „HYPRED‘s octanoic acid based products“, както и окончателния доклад за оценка на групата биоциди в съответствие с член 44, параграф 3 от Регламент (ЕС) No 528/2012.
 (5)
 В становището се стига до заключението, че „HYPRED‘s octanoic acid based products“ е група биоциди по смисъла на определението в член 3, параграф 1, буква т) от Регламент (ЕС) No 528/2012, отговаря на условията за предоставяне на разрешение на Съюза по член 42, параграф 1 от същия регламент и — при спазване на указаното в проекта за обобщение на характеристиките на биоцидите — отговаря на условията по член 19, параграфи 1 и 6 от посочения регламент.
 (6)
 На 25 юли 2019 г. в съответствие с член 44, параграф 4 от Регламент (ЕС) No 528/2012 Агенцията предаде на Комисията проекта за обобщение на характеристиките на биоцидите на всички официални езици на Съюза.
 (7)
 Комисията е съгласна със становището на Агенцията, поради което смята, че е целесъобразно да се предостави разрешение на Съюза за групата биоциди „HYPRED‘s octanoic acid based products“.
 (8)
 Мерките, предвидени в настоящия регламент, са в съответствие със становището на Постоянния комитет по биоцидите,
 ПРИЕ НАСТОЯЩИЯ РЕГЛАМЕНТ:
 Член 1
 На HYPRED SAS се предоставя разрешение на Съюза No EU-0021020-0000 за пускане на пазара и употреба на групата биоциди „HYPRED‘s octanoic acid based products“ в съответствие с обобщението на характеристиките на биоцида, посочени в приложението.
 Разрешението на Съюза е валидно от 18 май 2020 г. до 30 април 2030 г.
 Член 2
